Mo dingwageng tse dintsi mekgwatiriso ya temo e e sa lolamang e humanegisitse mmu ka fosefate mo dikgaolong di le dintsi. Fela jaaka go ntse ka go tshela llaeme, tiro e le yona e tlhotlhwa godimo thata mme ga go bonale go na le diketleetso dipe. Batswana betsho, go na le seane se se reng, "bopelonomi jwa ga mmamasiloanoka ke jone bo mmolaileng". Ke bona gore re amogela setso, puo le dilo tsa batho ba bangwe thata go na le tsa rona. O tlaa fitlhela monna kgotsa mosadi yo o lekaneng go nna ralelapa, a bua mo phatlalatseng ntle le kgala epe gore ene ga a itse Setswana e bile o goletseng mo Pretoria. Yo mongwe a tloge a re Batsadi ba gagwe ke bone ba ba molato, ga ba a mo ruta puo ya gaabo. Mme se se gakgamatsang ke gore batho bone bai ga ba ipone tsapa la go ithuta Sefora kgotsa Sepotokisi le fa e le dipuo tsa makgowa.